b'\n_START_ARTICLE_\nYkspihlajan Reima\n_START_PARAGRAPH_\nHuvi- ja Urheiluseura Ykspihlajan Reima on kokkolainen urheiluseura, joka on perustettu vuonna 1921. Lajivalikoima on aina ollut monipuolinen vaihdellen sen mukaan miten on harrastajia riitt\xc3\xa4nyt. Nykyisin lajeihin kuuluvat hiihto, triathlon, jalkapallo, voimistelu, salibandy, suunnistus, uinti, py\xc3\xb6r\xc3\xa4ily ja yleisurheilu. _NEWLINE_Salibandyss\xc3\xa4 miesten joukkue pelaa t\xc3\xa4ll\xc3\xa4 hetkell\xc3\xa4 II-divisioonaa kuten my\xc3\xb6s naiset. Jalkapallossa miesten joukkue pelaa III-divisioonaa kuten my\xc3\xb6s naiset._NEWLINE_Seuran tunnetuin nykyurheilija lienee triatlonisti Merja Kiviranta ja HJK:n jalkapallomaalivahti "King Kong" Saku-Pekka Sahlgren.\n_START_SECTION_\nMiehet I\n_START_PARAGRAPH_\nReiman miesten joukkue pelasi useita vuosia III-divisioonaa. Kausi 2012 ei mennyt mitenk\xc3\xa4\xc3\xa4n erityisen hyvin ja joukkue putosi kauden p\xc3\xa4\xc3\xa4tteeksi sarjaporrasta alemmaksi. Kaudelle 2013 Reima luopui nelosen sarjapaikasta ja yhdisti I- ja II-joukkueet ja jatkoi yhdell\xc3\xa4 joukkueella kuutosessa, eli Keski-Pohjanmaan piirin alimmalla sarjatasolla. Joukkue pelasi Suomen toiseksi korkeimmalla sarjatasolla kauden 1972 ja kolmanneksi korkeimmalla vuoden 1975.\n_START_SECTION_\nNaiset\n_START_PARAGRAPH_\nReiman naisten joukkue oli kaudella 2006-2007 lohkonsa nelj\xc3\xa4s. My\xc3\xb6s kes\xc3\xa4n 2008 j\xc3\xa4lkeen joukkue sijoittui sarjassaan nelj\xc3\xa4nneksi.\n_START_SECTION_\nFutsal\n_START_PARAGRAPH_\nReima voitti TUL:n futsalmestaruusturnauksen joka pelattiin 18.-19.10.2008 Sein\xc3\xa4joella.\n_START_SECTION_\nMiehet I\n_START_PARAGRAPH_\nKaudella 1999-2000 Redy:n miesten edustusjoukkue sijoittui VI-divisioonassa toiseksi ja nousi suoraan IV-divisioonaan, jonka se voitti heti kaudella 2000-2001 ja nousi III-divisioonaan. Kaudet 2001-2004 miehet viettiv\xc3\xa4t III-divisioonan keskikastissa, mutta kaudella 2004-2005 he saavuttivat III-divisioonan lohkonsa voiton ja nousivat ensimm\xc3\xa4ist\xc3\xa4 kertaa II-divisioonaan. Ensimm\xc3\xa4inen kausi olikin vaikea ja saldona vain kaksi voittoa ja sijoitus sarjassa sen mukainen, eli toiseksi viimeinen. Toinen kausi kakkosessa sujui kuitenkin jo paremmin ja kauden 2006-2007 saldona olikin nelj\xc3\xa4s sija. Redy on ollut kahdesti mukana TUL Cupissa ja molemmilla kerroilla on joukkue ollut finaalissa, ensin 2003 h\xc3\xa4vi\xc3\xa4v\xc3\xa4n\xc3\xa4 osapuolena ja 2004 voittavana.\n_START_SECTION_\nMiehet II\n_START_PARAGRAPH_\nKaudella 2004-2005 joukkue aloitti pelaamaan virallisia Salibandyliiton otteluita, jotka aloitettiin 5-divisioonasta. Sarjasijoitus kaudella ei ollut mainittava, mutta kokemusta ker\xc3\xa4ttiin runsaasti ja yksil\xc3\xb6t kasvoivat yhten\xc3\xa4iseksi joukkueeksi. Seuraavalla kaudella 2005-2006 joukkue esittikin jo kypsempi\xc3\xa4 otteita ja pelasi itselleen paikan sarjaporrasta ylemm\xc3\xa4ksi 4-divisioonaan. Kauteen 2006-2007 l\xc3\xa4hdettiin selke\xc3\xa4sti altavastaajina, kokemuksia hakien ja uusia tuulia haistellen. Kauden p\xc3\xa4\xc3\xa4tytty\xc3\xa4 joukkue oli kuitenkin, kaikkien yll\xc3\xa4tykseksi taistellut itsens\xc3\xa4 sarjaykk\xc3\xb6seksi ja nousi suoraan 3-divisioonaan. Kaudella 2007-2008 Redy II pelasi 3-divisioonaa. Joukkue kuitenkin ep\xc3\xa4onnistui tavoitteessaan s\xc3\xa4ilytt\xc3\xa4\xc3\xa4 sarjapaikka ja tippui takaisin 4-divisioonaan.\n_START_SECTION_\nNaiset I\n_START_PARAGRAPH_\nKaudella 1999-2000 Redy:n naisten edustusjoukkue aloitti III-divisioonassa, jonka voitti heti ja edess\xc3\xa4 oli nousu kakkoseen. Kauden 2000-2001 j\xc3\xa4lkeen oli j\xc3\xa4lleen nousujuhlat, sill\xc3\xa4 Redy voitti lohkonsa ilman yht\xc3\xa4\xc3\xa4n tappiota ja nousi naisten I-divisioonaan. T\xc3\xa4m\xc3\xa4n j\xc3\xa4lkeen Redy on kiikkunut ykk\xc3\xb6sen keskikastissa.'